Απόφαση του Γενικού Δικαστηρίου (έβδομο τμήμα) της 21ης Ιουνίου 2012 —Ισπανία κατά Επιτροπής
(Υποθέσεις T-178/10, T-263/10 και T-265/10)
«Επιχειρησιακά προγράμματα του Ταμείου Συνοχής και του ΕΤΠΑ τα οποία διαχειρίζεται η Ισπανία — Αίτηση ενδιάμεσης πληρωμής — Ύπαρξη αποδεικτικών στοιχείων που υποδηλώνουν σοβαρή ανεπάρκεια στη λειτουργία των συστημάτων διαχειρίσεως και ελέγχου — Μέτρα διακοπής της προθεσμίας πληρωμής — Προσφυγή ακυρώσεως — Παραδεκτό — Στρατηγική λογιστικού ελέγχου — Ασφάλεια δικαίου — Δικαιολογημένη εμπιστοσύνη — Αναλογικότητα»
1.                     Προσφυγή ακυρώσεως — Πράξεις δεκτικές προσφυγής — Έννοια — Πράξεις παράγουσες δεσμευτικά έννομα αποτελέσματα — Απόφαση περί
διακοπής της προθεσμίας για την τακτοποίηση αιτήσεως ενδιάμεσης πληρωμής — Πράξη συνιστώσα την κατάληξη χωριστής ειδικής διαδικασίας
— Εμπίπτουν (Άρθρο 263 ΣΛΕΕ· κανονισμός 1083/2006 του Συμβουλίου) (βλ. σκέψεις 8-11, 18)
2.                     Οικονομική, κοινωνική και εδαφική συνοχή — Διαρθρωτικές παρεμβάσεις — Χρηματοδότηση από την Ένωση — Υποχρέωση των κρατών μελών
να καθιερώνουν συστήματα διαχειρίσεως και ελέγχου — Στοιχεία αποδεικνύοντα σοβαρή ανεπάρκεια στη λειτουργία των συστημάτων
διαχειρίσεως και ελέγχου — Έκθεση εθνικού ή κοινοτικού φορέα λογιστικού ελέγχου περιέχουσα αυτά τα αποδεικτικά στοιχεία —
Ύπαρξη — Μέτρα διακοπής της προθεσμίας πληρωμής (Άρθρο 317 ΣΛΕΕ· κανονισμός 1083/2006, άρθρο 91 § 1, στοιχείο αʹ· κανονισμός 1828/2006
της Επιτροπής) (βλ. σκέψεις 31-33)
3.                     Οικονομική, κοινωνική και εδαφική συνοχή — Διαρθρωτικές παρεμβάσεις — Χρηματοδότηση από την Ένωση — Υποχρέωση των κρατών μελών
να καθιερώνουν συστήματα διαχειρίσεως και ελέγχου — Λογιστικός έλεγχος των συστημάτων διαχειρίσεως και ελέγχου — Έγκριση των
στρατηγικών λογιστικού ελέγχου — Εκτέλεση των εργασιών λογιστικού ελέγχου εξαρτώμενη από την έγκριση των στρατηγικών λογιστικού
ελέγχου — Αποκλείεται (Κανονισμός 1083/2006 του Συμβουλίου, άρθρο 62 § 1, στοιχεία αʹ, βʹ και γʹ) (βλ. σκέψεις 72-74)
4.                     Πράξεις των οργάνων — Επιλογή της νομικής βάσεως — Ρύθμιση συνιστώσα μέρος του δικαίου της Ένωσης — Απαίτηση σαφήνειας και
προβλεψιμότητας — Ρητή αναφορά της νομικής βάσεως — Εμπίπτει (βλ. σκέψεις 86-88)
5.                     Δίκαιο της Ευρωπαϊκής Ένωσης — Αρχές — Προστασία της δικαιολογημένης εμπιστοσύνης — Προϋποθέσεις — Συγκεκριμένες διαβεβαιώσεις
εκ μέρους της διοικήσεως — Δεν υφίστανται (Κανονισμός 1083/2006 του Συμβουλίου, άρθρο 62 §§ 1, στοιχείο γʹ, και 2) (βλ. σκέψεις 92,
94)
6.                     Οικονομική, κοινωνική και εδαφική συνοχή — Διαρθρωτικές παρεμβάσεις — Χρηματοδότηση από την Ένωση — Υποχρέωση των κρατών μελών
να καθιερώνουν συστήματα διαχειρίσεως και ελέγχου — Στοιχεία αποδεικνύοντα σοβαρή ανεπάρκεια στη λειτουργία των συστημάτων
διαχειρίσεως και ελέγχου — Μέτρα διακοπής της προθεσμίας πληρωμής — Προσωρινά μέτρα — Παραβίαση της αρχής της αναλογικότητας
— Δεν υφίσταται (Κανονισμός 1083/2006 του Συμβουλίου, άρθρα 72 § 2 και 91 § 1) (βλ. σκέψεις 99-100, 103, 106)
Αντικείμενο
Προσφυγές κατά των αποφάσεων της Επιτροπής της 12ης Φεβρουαρίου 2010 (T-178/10), της 8ης Απριλίου 2010 (T-263/10) και της
15ης Απριλίου 2010 (T-265/10) που πληροφορούσαν τις ισπανικές αρχές για τη διακοπή της προθεσμία τακτοποιήσεως ορισμένων αιτήσεων
ενδιάμεσων πληρωμών που είχε υποβάλει το Βασίλειο της Ισπανίας.
Διατακτικό
Το Γενικό Δικαστήριο αποφασίζει:
1)
Ενώνει τις υποθέσεις Τ-178/10, Τ-263/10 και Τ-265/10 για την έκδοση κοινής αποφάσεως.
2)
Απορρίπτει τις προσφυγές.
3)
Καταδικάζει το Βασίλειο της Ισπανίας στα δικαστικά έξοδα.